Окума Сигэнобу

Биографиясе  

Сигэнобу 1838 елның 11 мартында Хизен өлкәсенең Сага шәһәрендә (хәзерге Сага префектурасы ) самурайлар гаиләсендә туа. Ул Хидзэн кланының феодаль мәктәбендә Конфуцианлыкны өйрәнгән  . Мэйдзиреставрациясеннән соң , 1867-1868 елларда, ул яңа хакимиятнең сәнәгать һәм финанс бүлекләрендә югары урыннар били. Ул 1873 - 1881 елларда Финанслар министры вазифасында була, феодалларның вассаллары өчен хезмәт хакы системасын яңадан билгели. Аның Мицубиси белән тыгыз бәйләнеше була, ул киләчәктә Япониядә иң зур концернга әверелә  </br> 1882 елда, Сигэнобу Япониядә беренче сәяси фиркаләрнең берсе -  Конституцион реформалар фиркасе  төзи. Шулай ук 1882 елда ул Махсус токио мәктәбе (東京専門学校|Токио сэммон гакко) оештыра, ул 1902 елда Васэда университетына үзгәртелә, хәзерге Япониянең иң зур һәм абруйлы шәхси университетларының берсе булып киткән. 

1888-1889 елларда ул Ито Хиробуми һәм Курода Киётака кабинетларында Тышкы эшләр министры булып эшли. Ул  1896 - 1897 елларда Мацуката  Масаёсинең икенче кабинетында яңадан Тышкы эшләр министры, шулай ук Авыл хуҗалыгы һәм сәүдә министры булып эшли. Итагаки Тайсукэ белән  Конституцион фирка төзи, 1898 елның 30 июнендә Япония тарихында беренче тапкыр фирка кабинеты төзелә, мәгәр ул барлыгы дүрт ай гына дәвам итә. 1907 елда ул 7 елга сәясәттән китә, Васэда университеты эшләре белән шөгыльләнә. 

Сигэнобу конституцияне яклап сәясәткә кайта, Премьер-Министр булып хезмәт итә һәм 1914- нче елда үз икенче Министрлар Кабинетын төзи. Ул Премьер-Министр вакытында Япония Беренче бөтендөнья сугышына Антанта ягында була һәм 1915 елның 18 гыйнварында Кытайга " Егерме бер таләп " ультиматумы куела.  
мини|200x200пкс|сулда| Окума Сигэнобу кабере 
1915 елның августында Сигэнобу үз хакимиятен үзгәртеп кора һәм, премьер-министр вазифасыннан тыш, Тышкы эшләр министры булып китте. 1916 елның июнендә император аңа дәүләткә хезмәт күрсәткән өчен косяку исеме бирә 侯爵,   маркиз ) . Шул елның октябрендә бөтен Сигэнобу кабинеты отставкага китә. 

Сигэнобу 1922 елның 10 гыйнварында үлә , Хибия паркында күмү тантанасында дистәләгән мең кеше катнаша. Токиода Бункё районы Гококу-дзи монастыре җирлегендә күмелгән. 

 Искәрмәләр 

 Чыганаклар 
 Окума Сигэнобу// Большая советская энциклопедия : [в 30 т.] / гл. ред. А. М. Прохоров. — 3-е изд. 18-й т. — М. : Советская энциклопедия, 1969—1978.

 Сылтамалар 


 Founder of Waseda University: Shigenobu Ōkuma (англ.). — сайт Университета Васэда. Дата обращения 27 марта 2010. Архивировано 13 марта 2012 года.
Төркем:1922 елда вафатлар
Төркем:10 гыйнвар көнне вафатлар
Төркем:Әлифба буенча шәхесләр
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:1838 елда туганнар
Төркем:11 март көнне туганнар
Төркем:Википедия:Викимәгълүматтан чыганак булган мәкаләләр
Төркем:Токиода вафатлар